hotchpotch/miracl-hf-unified huggingface dataset:
ডেইলি সান (ঢাকা)
ডেইলি সান বাংলাদেশের রাজধানী ঢাকা থেকে প্রকাশিত একটি দৈনিক পত্রিকা। এটি ইংরেজী ভাষায় প্রকাশিত। তবে ইংরজি ওয়েবসাইটের পাশাপাশি এ পত্রিকাটির রয়েছে একটি বাংলা ওয়েবসাইটও। সঙ্গে রয়েছে প্রতিদিন প্রকাশিত পত্রিকার ই-ভার্সনের জন্য আলাদা একটি ওয়েবসাইট। পত্রিকাটি ২০১০ খ্রিস্টাব্দের অক্টোবর মাসের ২৪ তারিখ প্রথম প্রকাশিত হয়। পত্রিকার শীর্ষে এর অভিলক্ষ্য 'ট্রু এন্ড ইমপার্শিয়াল' (en: True and Impartial: সত্য এবং নিরপেক্ষ) কথাটি মুদ্রিত থাকে। পত্রিকাটির বর্তমান সম্পাদক এনামুল হক চৌধুরী। এটির প্রতিষ্ঠাতা সম্পাদক অধ্যাপক সৈয়দ আনোয়ার হোসেন। তবে ইতোপূর্বে সাংবাদিক হাসান শাহরিয়ার এ পত্রিকাটির সম্পাদক নিযুক্ত হয়েছিলেন বলে প্রতিষ্ঠাপূর্বকালো জানানো হয়েছিল। সৈয়দ আনোয়ার হোসেনের পর আমির হোসেন ও মোহাম্মদ জামিল পত্রিকাটির সম্পাদক হিসেবে দায়িত্ব পালন করেন। বর্তমান নির্বাহী সম্পাদক শিয়াবুর রহমান কিছুকাল এটির ভারপ্রাপ্ত সম্পাদকের দায়িত্ব পালন করেন।
পত্রিকাটি বের হয়েছে "ব্রড শ্টি" আকারে। সাদাটে নিউজপ্রিন্ট কাগজে মুদ্রিত। কলামের সংখ্যা ৮। নিয়মিত সংখ্যা ২৪ পৃষ্ঠা। এর মধ্যে আছে ব্যবসায় সংক্রান্ত ৪ পৃষ্ঠা এবং ক্রীড়া সংক্রান্ত ৪ পৃষ্ঠা। পত্রিকাটি চার রং-এ মুদ্রিত। এর অন্যান্য নিয়মিত বিভাগের মধ্যে রয়েছে: সান মেট্রাপলিস, সান একস্ট্রা, সান এডিটোরিয়াল, সান পোস্ট-লগ, সান এশিয়া, সান ওয়ার্ল্ড, সান মাই ডিসট্রিক্ট, নিউজ এন্ড নিউজমেকার্স ইত্যাদি। এর তথ্যতীর্থের ইউআরএল: www.daily-sun.com । সপ্তাহে চার দিন মূল ব্রডশিট পত্রিকার সঙ্গে ম্যাগাজিন প্রকাশিত হবে। 
পত্রিকাটি প্রকাশ করেছে ঢাকা শহরে অবস্তিত ইষ্ট ওয়েস্ট মিডিয়া গ্রুপ লিমিটেড। প্রকাশক হিসাবে প্রিন্টার্স লাইনে মুস্তফা কামাল মহিউদ্দিন-এর নাম মুদ্রিত হয়েছে। একই প্রকাশনা সংস্থার আরো ২টি দৈনিক পত্রিকা রয়েছে যেগুলোর নাম দৈনিক কালের কণ্ঠ। এবং বাংলাদেশ প্রতিদিন। পত্রিকাটির সম্পাদক হিসাবে প্রফেসর ড: সৈয়দ আনওয়ার হোসেন-এর নাম মুদ্রিত হয়েছে। পত্রিকাটির মূল্য রাখা হয়েছে ৮ টাকা। প্রথম সংখ্যার লিডনিউজ ছিল: 'সেনা ছাউনি আক্রমণ - জমি সংক্রান্ত বিবাদের জের ধরে সংঘর্ষে ৪০ জন আহত'(Army Camp Attack – 40 injured in clash over land dispute)।
ডেইলি সান পত্রিকার প্রথম সংখ্যা প্রকাশের তারিখ ২৪ অক্টোবর ২০১০ খ্রিষ্টাব্দ, বাংলা ৯ কার্তিক ১৮১৭ সন, হিজরি ১৫ জিলকদ ১৪৩১ সাল। দিনটি ছিল শনিবার। প্রথম সংখ্যার পাতা ছিল সর্বমোট ৫২। উদ্বোধনী সংখ্যায় ব্রডশিটে ২৮ পাতার একটি ক্রোড়পত্র ছিল যার শিরোনাম "বাংলাদেশ - দ্য সানি সাইড"। এছাড়া ৩২ পৃষ্ঠার একটি ম্যাগাজিন ছিল সংযুক্ত ছিল যার প্রচ্ছদ নাম "দি আনসিন"(The Unseen)। প্রথম পাতায় সম্পাদকের সূচনামূলক প্রতিবেদন ছিল, সঙ্গে সম্পাদকের ফটো। 
ঢাকা মহানগরের কেন্দ্রস্থলে বসুন্ধরা সিটির ১৪শ তলায় ডেইলি সান পত্রিকাটির উদ্বোধনী অনুষ্ঠান অনুষ্ঠিত হয়।
ভারতীয় হাতি
ভারতীয় হাতি ("Elephas maximus indicus") এশীয় হাতির চারটি উপপ্রজাতির অন্যতম ও ভারতীয় প্রজাতন্ত্রের "জাতীয় ঐতিহ্যবাহী পশু"। ভারতে এই হাতি সর্বাধিক সংখ্যায় দেখা যায়। এছাড়া বাংলাদেশ, ভুটান, কম্বোডিয়া, চীন, লাওস, মালয়েশিয়া উপদ্বীপ, মায়ানমার, নেপাল, পাকিস্তান, থাইল্যান্ড ও ভিয়েতনামেও এই হাতি দেখা যায়। উল্লেখ্য, এশীয় হাতির অপর তিনটি প্রজাতি হল সুমাত্রান হাতি ("E. m. sumatranus"), শ্রীলঙ্কান হাতি ("E. m. maximus") ও বোর্নিও হাতি "E. m. borneensis")।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ডব্লিউডব্লিউএফ-এর মতে, ভারতীয় হাতি অনেক অঞ্চলে পাওয়া গেলেও একটি বিপন্ন প্রজাতি। বর্তমানে ভারতে ২০,০০০-২৫,০০০ এই প্রজাতির হাতি রয়েছে। এশিয়ান এলিফ্যান্ট স্পেশালিস্ট গ্রুপ ১৯৯৬ সালেই ভারতীয় হাতিকে বিপন্ন প্রজাতি ঘোষণা করেছিল।
শৈবধর্ম
শৈবধর্ম বা শৈবপন্থ (সংস্কৃত: शैव पंथ) হিন্দুধর্মের চারটি প্রধান সম্প্রদায়ের অন্যতম (অন্য সম্প্রদায়গুলি হল বৈষ্ণবধর্ম, শাক্তধর্ম ও স্মার্তধর্ম)। এই ধর্মের অনুগামীদের "শৈব" নামে অভিহিত করা হয়। শৈবধর্মে ভগবান শিবকে একমাত্র সর্বোচ্চ ঈশ্বর বলে মনে করা হয়; এই ধর্মের অনুগামীরা ভগবান শিব কেই স্রষ্টা, পালনকর্তা, ধ্বংসকর্তা, সকল বস্তুর প্রকাশ ও ব্রহ্মস্বরূপ হিসেবে পুজার্চ্চনা করেন। ভারত, নেপাল ও শ্রীলঙ্কায় শৈবধর্ম সুপ্রচলিত। দক্ষিণপূর্ব এশিয়ার মালয়েশিয়া, সিঙ্গাপুর ও ইন্দোনেশিয়াতেও শৈবধর্মের প্রসার লক্ষিত হয়।
শৈবধর্মের প্রাচীন ইতিহাস নিরুপণের কাজটি দুঃসাধ্য। হিন্দুধর্মের মহান গ্রন্থ মহাভারতের বর্ণণা অনুযায়ী কুরু বংশের কুল দেবতা ছিলেন ভগবান শিব। আর একারণেই কুরু বংশের একশত কৌরব ও পঞ্চ পান্ডব এবং তাদের পিতৃপুরুষ সকলেই শৈবধর্মের উপাসক ছিলেন। বিগত ২০১৩ সালে ভারতীয় টিভি চ্যানেল Star plus নির্মিত মহাভারত নামক টিভি সিরিয়ালটিতে বিষয়টি লক্ষ্য করা যায়। প্রাচীন যুগে বাংলার গৌড়েশ্বর মহারাজ শশাংক ছিলেন শৈবধর্মের উপাসক। তিনি তার নামের প্রথমে পরম শৈব উপাধি ব্যবহার করতেন। আর্যাবর্তে পাশুপত সম্প্রদায় সবচেয়ে প্রাচীন শৈব ধর্মাবলম্বী। এছাড়া প্রাচীন বাংলার সেন বংশীয় রাজারা ছিলেন শৈবধর্মের উপাসক। সেন রাজারা তাদের রাজকার্যের শুরুতে ভগবান শিবের স্তবের প্রচলন করেছিলেন। কিন্তু সেন বংশের শেষ রাজা লক্ষন সেন পিতামহ ও পিতৃদেবের শৈবধর্মের প্রতি অনুরাগ ত্যাগ করে বৈষ্ণব ধর্ম গ্রহন করেন। এর ফলে রাজা লক্ষনকে অনেক দূর্গতি পোহাতে হয়েছিল। শৈবধর্মের সুন্দর নিয়ম নীতি ত্যাগ করে তিনি বৈষ্ণবীয় নিয়ম নীতিতে ব্যস্ত হয়ে পড়েন। ফলে রাজকার্যে অমনোযোগী হয়ে পড়েন। তারপর একজন মুসলিম তুর্কি সেনাপতি মাত্র ১৮ জন অশ্বারোহী সৈন্যদলের দ্বারা আক্রমণের শিকার হয়ে রাজপ্রাসাদের পিছনের দরজা দিয়ে পলায়ন করে সপরিবারে প্রথম রাজধানী নবদ্বীপ / নদীয়া থেকে নৌকাযোগে দ্বিতীয় রাজধানী পূর্ববঙ্গের মুন্সীগঞ্জের বিক্রমপুরে চলে আসেন। ধারণা করা হয় পিতামহ ও পিতৃদেবের শৈবধর্ম ত্যাগ করার কারণেই লক্ষন সেনের এরকম দূর্গতির কারণ ছিল। সংগ্রহিত -বাংলাদেশের ইতিহাস ও বিশ্বসভ্যতা  "শ্বেতাশ্বেতর উপনিষদ" (৪০০-২০০ খ্রিষ্টপূর্বাব্দ) শৈবধর্মের প্রথম সুসংহত দর্শনগ্রন্থ। গেভিন ফ্লাডের মতে:
... A theology which elevates Rudra to the status of supreme being, the Lord (Sanskrit: ) who is transcendent yet also has cosmological functions, as does Shiva in later traditions.
গুপ্তযুগে (৩২০ – ৫০০ খ্রিষ্টাব্দ) পৌরাণিক হিন্দুধর্ম বিকাশলাভ করে। এই সময়ই শৈবধর্মের ব্যাপক প্রসার ঘটেছিল। ক্রমে পৌরাণিক উপাখ্যানের কথক ও গায়কদের মাধ্যমে এই ধর্ম সমগ্র উপমহাদেশে ছড়িয়ে পড়ে।
স্থান, প্রথা ও দর্শন ভেদে শৈবদের ভিন্ন ভিন্ন শাখা রয়েছে। শৈবধর্মের সুবিশাল ধর্মীয় সাহিত্যে একাধিক দার্শনিক মতের উল্লেখ পাওয়া যায়। এর মধ্যে "অভেদ" (অদ্বৈত), "ভেদ" (দ্বৈত) ও "ভেদাভেদ" (অদ্বৈত ও দ্বৈতের মিশ্রণ) শাখা বিশেষভাবে উল্লেখযোগ্য।
"শ্বেতাশ্বেতর উপনিষদ্‌" (রচনাকাল: খ্রিস্টপূর্ব ৪০০ - ২০০ অব্দ) শৈব দর্শনের প্রাচীনতম গ্রন্থ। এই গ্রন্থেই প্রথম শৈব দর্শন সুসংহতভাবে ব্যাখ্যা করা হয়। "শিব পুরাণ", "লিঙ্গ পুরাণ", "স্কন্দ পুরাণ", "অগ্নি পুরাণ" ও "বায়ু পুরাণ" হল শৈবদের প্রধান পুরাণ গ্রন্থ। এগুলি সবকটিই মহাপুরাণ। শৈবদের প্রধান উপপুরাণগুলি হল "শিব পুরাণ", "সৌর পুরাণ", "শিবধর্ম পুরাণ", "শিবধর্মোত্তর পুরাণ", "শিব রহস্য পুরাণ", "একাম্র পুরাণ", "পরাশর পুরাণ", "বশিষ্ঠ লিঙ্গ পুরাণ" ও "বিখ্যাদ পুরাণ"।
রংপুর মেডিকেল কলেজ
রংপুর মেডিকেল কলেজ, বাংলাদেশের রংপুর জেলায় অবস্থিত একটি সরকারি চিকিৎসা মহাবিদ্যালয়। ১৯৭০ খ্রিস্টাব্দে এটি প্রতিষ্ঠিত হয়। এটি ঢাকা হতে ৩৩০ কিলোমিটার দূরে অবস্থিত। এটি রংপুর শহরের ধাপ এলাকার জেল রোডে জেলা কারাগারের বিপরীতে অবস্থিত। মূল ক্যাম্পাস এবং হাসপাতালের আয়তন প্রায় ৭৬০০ বর্গমিটার।
আধুনিক চিকিৎসার প্রয়োজনীয়তা বৃদ্ধির সাথে সাথে তৎকালীন পূর্ব পাকিস্তান সরকারের গভর্ণর জেনারেল মোনায়েম খান, পূর্ব পাকিস্তানে ১৯৬৯ সালে ৫০০ শয্যা বিশিষ্ট রংপুর মেডিকেল কলেজের ভিত্তিপ্রস্তর স্থাপন করেন।
১৯৭১ সালে রাজশাহী বিশ্ববিদ্যালয়ের আওতাধীন প্রথম ব্যাচে শিক্ষার্থী ছিলো ৫০ জন যা বতর্মানে ১৭৫ জন। প্রতি বছর দক্ষিণ এশিয়ার দেশ সমুহের জন্য যেমন ভারত, নেপাল, শ্রীলংকা, মালদ্বীপের জন্য ১০টি আসন সংরক্ষিত থাকে।
"নর্দান মেডিকেল জার্নাল" - নামে নিয়মিত জার্নাল প্রকাশ করে থাকে।
নিউফেল ওয়াতা
নিউফেল ওয়াতা ( , জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তাঁর অপেশাদার কর্মজীবনের সাফল্যের জন্য বেশি বিখ্যাত।
তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবল খেলোয়াড় করিম বেঞ্জেমার দুরসম্পর্কীয় ভাই। দুজনেরি পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।
১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তাঁর মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন "ক্লাব পাগলিস্টিক ভিলুরবানিস জিমে"।
মাত্র দুইমাসের অনুশীলনের পর তাঁর প্রথম শিক্ষামূলক লড়াইয়ে তিনি বিজয়ী হন।
এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।
হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।
২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।
এর পরেই তিনি ফরাসি ফেডারেশনের অনুমতি চান মুষ্টিযুদ্ধে তাঁর দেশ আলজেরিয়ার প্রতিনিধিত্ব করার।
২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে Ahmed Samir Abdelhalim-->এমাদ আব্দেলহালিম আলি|আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।
২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।
২০০৮-এর এপ্রিলেও তিনি মবাম্বার সাথে তাঁর চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।
২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।
অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।
২০০৯ সালে "আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।
নিউফেল ২০০৯সালে পেশাদার হন।
এদুয়ার্দ হামবার্দজুমিয়ান
এদুয়ার্দ হামবার্দজুমিয়ান (আর্মেনীয়: Էդուարդ Համբաիձումյան; জন্ম ২৩শে ফেব্রুয়ারী, ১৯৮৬) একজন আর্মেনীয় অপেশাদার মুষ্টিযোদ্ধা। তিনি ২০০৮ গ্রীষ্মকালীন অলিম্পিকে লাইট ওয়েল্টারওয়েট বিভাগে অংশ নেন।
হামবার্দজুমিয়ান ২০০৭ বিশ্ব অপেশাদার মুষ্টিযু্দ্ধ চ্যাম্পিয়নশিপের কোয়ার্টার ফাইনালে পৌঁছান। রাশিয়ার হয়ে প্রতিদ্বন্দ্বিতা করে, তিনি দক্ষিণ কোরিয়ার জেজু দ্বীপে অনুষ্ঠিত ২০০৪ সালের বিশ্ব অনূর্ধ ১৯ চ্যাম্পিয়নশিপ জেতেন। ফাইনালে ৫৭কেজি ওজনের এদুয়ার্দের প্রতিপক্ষ ছিলেন আর্জেনিস মেন্ডেজ (DOM)।
২০০৮ অলিম্পিকে, হামবার্দজুমিয়ান প্রথম লড়াইতেই ডমিনিকান ম্যানুয়েল ফেলিক্স ডিয়াজের কাছে পরাজিত হন।
এজেকুয়েল মাদের্না
এজেকুয়েল ওস্ভাল্ডো মাদের্না (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।
২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।
৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।
চন্দ্রবিন্দু (চিহ্ন)
চন্দ্রবিন্দু একটি বৈশিষ্ট্যসূচক বা ধ্বনিনির্দেশক চিহ্ন যা দেখতে একটি অর্ধচন্দ্র (অর্ধেক চাঁদ) আকারের উপর বিন্দুর ন্যায়। এর উৎস সংস্কৃত ভাষা ও ব্রাহ্মী লিপি থেকে এবং এর ব্যবহার দেবনাগরী, বাংলা, গুজরাটি, ওড়িয়া, তেলুগু ও জাভানীয় লিপিতে। এই চিহ্নের অর্থ পূর্বের স্বরধ্বনিটি আনুনাসিক ("নাকা") হবে।হিন্দিতে কোন কার (ব্যঞ্জনবর্ণের সঙ্গে থাকা স্বরচিহ্ন) মাত্রার উপরে হলে এর জায়গায় অনুস্বার ব্যবহৃত হয়।
২০১০ কমনওয়েলথ গেমস
২০১০ কমনওয়েলথ গেমস (পোষাকি নাম ঊনবিংশ কমনওয়েলথ গেমস) ২০১০ সালের ৩ থেকে ১৪ অক্টোবর তারিখের মধ্যে ভারতের দিল্লিতে আয়োজিত হয়। ৭১টি কমনওয়েলথ রাষ্ট্র ও অধীনস্থ অঞ্চলের মোট ৬,০৮১ জন খেলোয়াড় ২১টি খেলা ও ২৭২টি ইভেন্টে অংশ নেন। এটি দিল্লিতে আয়োজিত বৃহত্তম আন্তর্জাতিক বহুমুখী ক্রীড়া প্রতিযোগিতা, যা এই শহরেই আয়োজিত ১৯৫১ ও ১৯৮২ সালের এশিয়ান গেমস অনুষ্ঠানকেও ছাপিয়ে যায়।
এই খেলার উদ্বোধনী অনুষ্ঠানটি আয়োজিত হয় খেলার জন্য নির্ধারিত প্রধান ক্রীড়াঙ্গন জওহরলাল নেহেরু স্টেডিয়ামে। এই প্রথমবার কমনওয়েলথ গেমসের আসর ভারতে বসেছিল। এশিয়ায় এটি কমনওয়েলথ গেমসের দ্বিতীয় অনুষ্ঠান। প্রথমটি ১৯৯৮ সালে মালয়েশিয়ার কুয়ালালামপুরে বসে। গেমসের অফিসিয়াল ম্যাসকটের নাম "শেরা" এবং অফিসিয়াল গানটি ছিল বিশিষ্ট ভারতীয় সুরকার এ আর রহমান কর্তৃক সুরারোপিত "জিও উঠো বাধো জিতো"। ২০১০ কমনওয়েলথ গেমস ছিল সর্বাপেক্ষা ব্যয়বহুল ক্রীড়া প্রতিযোগিতা। এই প্রতিযোগিতার জন্য মোট ১৫৭,৭৩১,০০০,০০০ মার্কিন ডলার খরচ হয়। এই অর্থে উড়ালপুল, সড়ক, নতুন বিমানবন্দর টার্মিনাল এবং স্টেডিয়াম নির্মাণ করা হয়।
প্রথমদিকে খেলা শুরুর আগে গেমসের প্রস্তুতি ব্যাপক সমালোচনার মুখে পড়ে। কিন্তু তা সত্ত্বেও কমনওয়েলথের সকল সদস্য গেমসে অংশ নেন। কেবলমাত্র কমনওয়েলথ থেকে বরখাস্ত হওয়া ফিজি গেমসে অংশ নিতে পারেনি এবং টোকেলাউ তাদের দল পাঠায়নি। বহুপ্রশংসিত উদ্বোধনী অনুষ্ঠানটি গেমসের ভাবমূর্তি উদ্ধারে অনেকটাই সাহায্য করে। গেমস ভিলেজ নির্মাণ সংক্রান্ত যে উদ্বেগ বিভিন্ন মহল থেকে জানানো হয়েছিল, কোনোরকম অপ্রীতিকর ঘটনা ছাড়াই ক্রীড়ানুষ্ঠান সম্পন্ন হওয়ায়, তা ভুল প্রমাণিত হয়। অস্ট্রেলিয়া এই গেমসে সর্বাধিক সংখ্যায় পদক অর্জন করে। আয়োজক দেশ ভারত দ্বিতীয় স্থান অর্জন করে এযাবৎকালের শ্রেষ্ঠ কৃতিত্বটি দেখায় এবং ইংল্যান্ড তৃতীয় স্থান অধিকার করে। গেমস সমাপ্ত হওয়ার এক দিন পরেই ভারত সরকার গেমস ভিলেজ নির্মাণে দুর্নীতি ও অব্যবস্থার অভিযোগের তদন্তের জন্য একটি বিশেষ তদন্ত কমিটি নিয়োগের কথা ঘোষণা করে।
২০১০ কমনওয়েলথ গেমসের দুই প্রধান দাবিদার ছিল ভারতের দিল্লি ও কানাডার হ্যামিলটন। ২০০৩ সালের নভেম্বর মাসে জামাইকার মন্টেগো বে-তে অবস্থিত কমনওয়েলথ গেমস ফেডারেশন জেনারেল অ্যাসেম্বলিতে সদস্যদের একটি ব্যালট আয়োজিত হয়। দিল্লি ৪৬-২২ ভোটে এই নির্বাচনে জয়লাভ করে। এটি ছিল ভারতের প্রথম সফল দায়িত্ব নির্বাচনে অংশগ্রহণ এবং কানাডার পঞ্চম বারের মতো গেমস আয়োজনের প্রয়াস। ভারতের ‘বিড মটো’ ছিল "New Frontiers and Friendships"।
নির্বাচনের দ্বিতীয় পর্বে ভারত প্রতিটি অংশগ্রহণকারী দেশের কাছ থেকে ১০০,০০০ মার্কিন ডলার সাহায্য এবং বিমান টিকিট, বোর্ডিং, লজিং ও পরিবহন সংক্রান্ত অন্যান্য সুযোগসুবিধার প্রতিশ্রুতি আদায় করে নেয়। ২০০৩ অ্যাফ্রো-এশিয়ান গেমস হায়দ্রাবাদের আয়োজিত হয়েছিল। এই গেমসের সাফল্য থেকে ভারত তার সম্পদ, পরিকাঠামো ও প্রযুক্তিগত সামর্থ্যের দিকটি প্রমাণ করতে সক্ষম হয়। ভারত অলিম্পিক কাউন্সিল অফ এশিয়ার প্রাক্তন ভাইস প্রেসিডেন্ট লতিফ বাটকে ধন্যবাদ জানিয়ে বলে, "You played a vital role in the Commonwealth Games 2010 being allotted to India. Such actions are worthy of emulation by all concerned in Pakistan and India. I have no doubt that if both sides continue to live by such ideals, one day, sooner than later our generations to come will reap the benefits of and be grateful to those making such contributions. You would certainly be such person." ভারত সরকার জানায় তারা গেমস আয়োজনের খরচাপাতির দিকটি দেখবে।
মার্কিন সাহিত্য
সামগ্রিকভাবে, মার্কিন সাহিত্য বলতে বোঝায় মার্কিন যুক্তরাষ্ট্র ও তার আদি উপনিবেশগুলির সাহিত্যকে। এই দেশের কবিতা ও নাটক সম্পর্কে বিশদভাবে জানতে দেখুন মার্কিন যুক্তরাষ্ট্রের কবিতা ও মার্কিন যুক্তরাষ্ট্রের নাটক। অতীতে আমেরিকা ছিল বর্তমান মার্কিন যুক্তরাষ্ট্রের পূর্ব উপকূলে অবস্থিত কয়েকটি ব্রিটিশ উপনিবেশ বা কলোনি। এই কারণে মার্কিন যুক্তরাষ্ট্রের সাহিত্য বৃহত্তর ইংরেজি সাহিত্যেরই একটি অংশ। যদিও স্বতন্ত্র মার্কিন বৈশিষ্ট্য এবং এই সাহিত্যের ব্যাপ্তি একে একটি স্বতন্ত্র সাহিত্যধারার মর্যাদা প্রদান করেছে।
এমানুয়েল লুসেন্তি
এমানুয়েল "এমা" লুসেন্তি (জন্ম ২৩শে নভেম্বর, ১৯৮৪) একজন আর্জেন্টিনীয় জুডোকা। তিনি ২০০৮ গ্রীষ্মকালীন অলিম্পিক গেমসে অংশগ্রহণ করেছিলেন।
মেঘদূতম্‌
মেঘদূত (দেবনাগরী: मेघदूत) বা মেঘসন্দেশ কালিদাস রচিত একটি কাব্য। প্রাচীন টীকাকারদের মতে এটি কেলিকাব্য, ক্রীড়াকাব্য, খণ্ডকাব্য বা মহাকাব্য; আধুনিক গবেষকগণ এটিকে "বর্ষাকাব্য", "বিরহকাব্য" বা "গীতিকাব্য" নামে অভিহিত করেন। মন্দাক্রান্তা ছন্দে রচিত এই কাব্য কালিদাসের সর্বাপেক্ষা জনপ্রিয় এবং সম্পূর্ণ মৌলিক রচনা। আবার "শুদ্ধ বিরহকে অবলম্বন করে সংস্কৃত সাহিত্যের প্রথম ও পূর্ণাঙ্গ কাব্য(ও) মেঘদূত।"
রামগিরি পর্বতে নির্বাসিত এক অভিশপ্ত যক্ষের প্রিয়াবিরহ এই কাব্যের মূল উপজীব্য। কাব্যটি "পূর্বমেঘ" ও "উত্তরমেঘ" নামে দুটি অংশে বিভক্ত। ধীরেন্দ্রনাথ বন্দ্যোপাধ্যায় লিখেছেন, "কালিদাসের মেঘদূত অতি প্রাচীনকালেই জনপ্রিয়তার শিখরে স্থান পেয়েছিল। একদিকে পঞ্চাশটির অধিক টীকা, বহু প্রক্ষিপ্ত শ্লোক, অন্যদিকে এর অনুকরণে পঞ্চাশাধিক দূতকাব্যের রচনা এর জনপ্রিয়তার প্রমাণ।... আধুনিক প্রাচ্য ও পাশ্চাত্য সংস্কৃত রসিকেরা এর ভূয়সী প্রশংসা করেছেন।"
কালিদাসের "মেঘদূতম্‌" দুটি খণ্ডে বিভক্ত। যথা: "পূর্বমেঘ" ও "উত্তরমেঘ"। যদিও এই খণ্ডবিভাজন কবিকৃত নয়। "পূর্বমেঘ" ও "উত্তরমেঘ" অংশের শ্লোকসংখ্যা যথাক্রমে ৬৩ ও ৫৪। "পূর্বমেঘ" অংশের আলোচ্য বিষয় নিসর্গবর্ণনা; অন্যদিকে "উত্তরমেঘ" অংশের আলোচ্য কুবেরপুরী অলকার বিলাসবৈভব ও যক্ষপ্রিয়ার বর্ণনা। একদল পাঠক "পূর্বমেঘ" অংশটিকে কাব্যের ভূমিকামাত্র মনে করে "উত্তরমেঘ" অংশটিকে মূল কাব্যের মর্যাদা দেন; অপর এক শ্রেণীর পাঠকের মতে, "উত্তরমেঘ" কৃত্রিম রচনা, তাই "পূর্বমেঘ"-ই শ্রেষ্ঠ।
কালিদাসের "মেঘদূতম্‌" কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।
কালিদাসের "মেঘদূতম্‌" কাব্যের টীকার সংখ্যা পঞ্চাশটিরও অধিক। এগুলির মধ্যে উল্লেখযোগ্য মল্লিনাথ সুরি (১৪শ শতাব্দী), কাশ্মীরী বল্লভদেব (১০ম শতাব্দী), দক্ষিণাবর্তনাথ ও স্থিরদেবের টীকা। কালিদাসের কাব্যের অনুকরণে সংস্কৃত সাহিত্যে পঞ্চাশটিরও বেশি দূতকাব্যের সন্ধান পাওয়া যায়। এগুলির মধ্যে উল্লেখযোগ্য "পবনদূত", "পদাঙ্কদূত", "হংসদূত", "ভ্রমরদূত", "বাতদূত", "কোকিলদূত" ইত্যাদি। জৈন সন্তগণও এই কাব্যের অনুকরণে মহাপুরুষদের জীবনী ও ধর্মীয় কাহিনি অবলম্বনে কাব্য রচনা করেছেন।
ইংল্যান্ডের রয়্যাল এশিয়াটিক সোসাইটি মল্লিনাথের পূর্ববর্তী টীকাকার বল্লভদেবের টীকা প্রকাশ করে। এছাড়াও, উইলসন দ্য ক্লাউড ম্যাসেঞ্জার নামে মেঘদূতমের একটি পদ্য অনুবাদ ইংরেজীতে প্রকাশ করেন। ১৮১৩ সালে, কবিতাটি হোরেছ হেইম্যান উইলসনের মধ্যে ইংরেজি ভাষায় একে প্রথম অনুবাদ করা হয়েছিল।
২০০৮ গ্রীষ্মকালীন অলিম্পিকে জুডো – পুরুষদের ৬৬ কেজি
২০০৮ গ্রীষ্মকালীন অলিম্পিকে জুডোতে পুরুষদের ৬৬কেজি বিভাগের প্রতিযোগিতা অনুষ্ঠিত হয় ১০ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।
পুরুষদের জুডো ওজন শ্রেণীর এই বিভাগ দ্বিতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬৬কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
পুরুলিয়া সদর পূর্ব মহকুমা
পুরুলিয়া সদর পূর্ব মহকুমা পশ্চিমবঙ্গের পুরুলিয়া জেলার একটি মহকুমা। এই মহকুমা পুরুলিয়া পুরসভা ও সাতটি সমষ্টি উন্নয়ন ব্লক (মানবাজার-১, মানবাজার-২, বান্দোয়ান, পুরুলিয়া-১, পুরুলিয়া-২, হুড়া ও পুঞ্চা) নিয়ে গঠিত। উক্ত সাতটি ব্লকে মোট ৬২টি গ্রাম পঞ্চায়েত রয়েছে। মহকুমার সদর পুরুলিয়া।
পুরুলিয়া পুরসভা ছাড়া পুরুলিয়া সদর পূর্ব মহকুমায় মানবাজার-১, মানবাজার-২, বান্দোয়ান, পুরুলিয়া-১, পুরুলিয়া-২, হুড়া ও পুঞ্চা ব্লক সাতটির অধীনস্থ ৬২টি গ্রাম পঞ্চায়েত রয়েছে। এই মহকুমায় অন্য কোনো শহরাঞ্চল নেই।
মানবাজার-১ ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বামনি মাঝিহিরা, চন্দ্র-পায়রাচলি, গোপালনগর, মানবাজার, ভালুবাসা, জিতুজুরি, বারমাস্যা-রামনগর, বিসরি, ধনাড়া ও কামতা জঙ্গিদিরি। ব্লকটি মানবাজার, পুঞ্চা ও কেন্দা থানার অন্তর্গত। ব্লকের সদর মানবাজার।
মানবাজার-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল আঁকড়ো বরাকদাম, বারি-জাগদা, বুড়িবাঁধ, কুমারী, বারগোরিয়া-জামতোড়িয়া, বড়ো জরাগারা ও দিঘি। ব্লকটি বোরো থানার অন্তর্গত। ব্লকের সদর জামতোড়িয়া।
বান্দোয়ান ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বান্দোয়ান, ধাদকা, কুচিয়া, কুমড়া, চিরুদিহ, গুরুর, কুইলাপাল ও সুপুদিহ। ব্লকটি বান্দোয়ান থানার অন্তর্গত। ব্লকের সদর বান্দোয়ান।
পুরুলিয়া-১ ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল ভান্ডারপুয়ারা-চিপিদা, দিমদিহা, লাগদা, ডুরকু, মানারা, চাকালতোড়, গারাফুসরা ও সোনাইঝুরি। ব্লকটি কেন্দা, পুরুলিয়া মফঃস্বল, আরশা ও পুরুলিয়া টাউন থানার অন্তর্গত। ব্লকের সদর ভাতবাঁধ।
পুরুলিয়া-২ ব্লকের গ্রামীণ এলাকা নয়টি গ্রাম পঞ্চায়েত নিয়ে গঠিত। এগুলি হল আগোয়া-নাড়া, ছড়াডুমডুমি, হুটমুড়া, বেলমা, ঘোংগা, পিন্দ্রা, ভাংরা, গোলামারা ও রাঘবপুর। ব্লকটি পুরুলিয়া মফঃস্বল ও পুরুলিয়া টাউন থানার অন্তর্গত। ব্লকের সদর বিবেকানন্দ নগর।
হুড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল চাতুমাদার, জাবাড়া, লাদহুড়কা, রাখেরা-বিসপুরিয়া, দলদলি, কালাবানি, লখনপুর, হুড়া, কেশেরগড় ও মাগুরিয়া-লালপুর। ব্লকটি হুড়া থানার অন্তর্গত। ব্লকের সদর হুড়া।
পুঞ্চা ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাগদা, চিরুদিহ, লাখরা, পিড়া, চন্দ্র, জামবাদ, নপাড়া, পুঞ্চা, কেন্দা ও পানিপাথর। ব্লকটি পুঞ্চা ও কেন্দা থানার অন্তর্গত। ব্লকের সদর পুঞ্চা।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
খেলে হাম জি জান সে
খেলে হাম জি জান সে আশুতোষ গোয়ারিকার প্রোডাকসন্-এর একটি হিন্দী চলচ্চিত্র। ছবিটি পরিচালনা করছেন আশুতোষ গোয়ারিকর এবং মুখ্য ভূমিকায় অভিনয় করছেন অভিষেক বচ্চন ও দীপিকা পাড়ুকোন। মানিনী চ্যাটার্জী রচিত "ডু অ্যান্ড ডাই" উপন্যাস অবলম্বনে ছবিটির চিত্রনাট্য লিখেছেন পরিচালক আশুতোষ গোয়ারিকার। এই উপন্যাসটির পটভূমি হল চট্টগ্রাম অস্ত্রাগার লুন্ঠন, ১৯৩০। ছবিটির অধিকাংশ চিত্রগ্রহন হয়েছে গোয়া এবং মুম্বই-এ। ছবিটি বিশ্বজুড়ে মুক্তি পায় ৩-রা ডিসেম্বর ২০১০।
১৯৩০ সালের ব্রিটিশ ভারত; অবিভক্ত বাংলার চট্টগ্রাম নামে এক ছোট বন্দর শহর গর্জে উঠল ব্রিটিশ অপশাসন ও অত্যাচারের বিরুদ্ধে। একের পর এক নাশকতামূলক কর্মকান্ডে নড়ে গেল সাম্রাজ্যবাদী ব্রিটিশ শাসনের ভীত। ক্রমে ক্রমে সারা দেশে ছড়িয়ে পড়ল সেই বিদ্রোহের আগুন। ১৮ই এপ্রিল রাতে ৬৪ সদস্যের একটি বিপ্লবী দল বিভিন্ন জায়গায় যুগপৎ পাঁচটি আক্রমণের দ্বারা ত্রস্ত করে দিয়েছিল অত্যাচারী শাসক শ্রেনীকে। এই ৬৪ জনের মধ্যে ছিলেন ৫৬ জন সাহসী কিশোর, ৫ জন বিপ্লবী যুবা, ২ জন তরুনী এবং আদর্শবাদী স্বাধীনতা সংগ্রামী মাস্টারদা সূর্য সেন।
"খেলে হাম জি জান সে" ছবিতে পরিচালক এই পটভূমিকাকে অত্যন্ত নিপুন ও সুচারু ভাবে ফুটিয়ে তুলেছেন। এই ছবিতে চট্টগ্রাম অভ্যুত্থানের প্রায় সমস্ত ঘটনা চিত্রায়িত হয়েছে।
সিউড়ি সদর মহকুমা
সিউড়ি সদর মহকুমা পশ্চিমবঙ্গের বীরভূম জেলার একটি মহকুমা। এই মহকুমা তিনটি পুরসভা (সিউড়ি, দুবরাজপুর ও সাঁইথিয়া) এবং সাতটি সমষ্টি উন্নয়ন ব্লক (সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার) নিয়ে গঠিত। ব্লক সাতটিতে আবার একটি সেন্সাস টাউন (আহমদপুর) ও ৬২টি গ্রাম পঞ্চায়েত রয়েছে। মহকুমার সদর সিউড়ি।
সিউড়ি, দুবরাজপুর ও সাঁইথিয়া পুরসভা ছাড়া সিউড়ি সদর মহকুমায় সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার নামে সাতটি ব্লকের অধীনে আহমদপুর নামে একটি সেন্সাস টাউন এবং ৬২টি গ্রাম পঞ্চায়েত রয়েছে।
সিউড়ি-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল আলুন্দা, করিধ্যা, মল্লিকপুর, তিলপাড়া, ভুরকুনা, খাটাঙ্গা ও নাগরী। ব্লকটি সিউড়ি ও সদাইপুর থানার অধীনস্থ। ব্লকের সদর বড়বাগান।
সিউড়ি-২ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল অবিনাশপুর, দমদমা, কোমা, বাঁশঙ্কা, কেন্দুকেন্দ্রীয় পুরন্দরপুর। ব্লকটি সিউড়ি ও পানরুই থানার অধীনস্থ। ব্লকের সদর পুরন্দরপুর।
সাঁইথিয়া ব্লকের শহরাঞ্চল আহমদপুর সেন্সাস টাউন এবং গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আহমদপুর, বনগ্রাম, হরিসারা, পানরুই, ভ্রমরকোল, দেরিয়াপুর, হাতোড়া, সাংরা, আমারপুর, ফুলুর, মাথপালসা ও শ্রীনিধিপুর। ব্লকটি সাঁইথিয়া ও পানরুই থানার অধীনস্থ। ব্লকের সদর আহমদনগর।
দুবরাজপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালিজুরি, হেতমপুর, লোবা, সাহাপুর, চিনপাই, যশপুর, পদুমা, গোহালিয়ারা, লক্ষ্মীনারায়ণপুর ও পারুলিয়া। ব্লকটি ইলামবাজার, সদাইপুর ও দুবরাজপুর থানার অধীনস্থ। ব্লকের সদর দুবরাজপুর।
খয়রাসোল ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাবুইজোড়, কেন্দগোর, নাকরাকোন্দা, রুপুসপুর, বড়রা, খয়রাসোল, পাঁচড়া, হজরতপুর, লোকপুর ও পারসুন্দি। ব্লকটি খয়রাসোল ও কাঁকড়তলা থানার অধীনস্থ। ব্লকের সদর খয়রাসোল।
রাজনগর ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল ভবানীপুর, গাংমুড়ি-জয়পুর, তাঁতিপাড়া, চন্দ্রপুর ও রাজনগর। ব্লকটি রাজনগর থানার অধীনস্থ। ব্লকের সদর রাজনগর।
মহম্মদবাজার ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আঙ্গারগড়িয়া, চরিচা, হিংলো, পুরাণাগ্রাম, ভাঁড়কাটা, ডেউচা, কাপিষ্টা, রামপুর, ভুতুরা, গণপুর, মহম্মদবাজার ও সেকেড্ডা। ব্লকটি মহম্মদবাজার থানার অধীনস্থ। ব্লকের সদর প্যাটেলনগর।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
কৈবর্ত
জালিয়া কৈবর্ত হচ্ছে একটি আদিবাসী উপজাতি যা পরবর্তীতে সংস্কৃতায়নের মাধ্যমে হিন্দু বর্ণ বা সম্প্রদায়ে রূপান্তরিত হয়। ঐতিহ্যগতভাবে এদের প্রধান পেশা মাছ ধরা এবং মূলত আসাম, উত্তর পশ্চিমবঙ্গ, ওড়িশা ও পূর্ব বিহার এবং এর সাথে বাংলাদেশ, নেপাল, ভুটান ও অন্যান্য দক্ষিণ-পূর্ব এশিয়ার দেশগুলোতেই এদের উৎপত্তি এবং বসবাস।
কৈবর্ত অর্থ ধীবর বা জেলে। নিষাদের ঔরসে অয়োগবীজাত জাতি বিশেষ।
কিম্বর্ত দেশীয় রাজন্য বা কৃষিকার জাতিকে কৈবর্ত বলে।
কৈবর্ত দুই প্রকার। (১) ক্ষত্রবীর্যেণ বৈশ্যায়াং কৈবর্তঃ পরিকীর্তিতঃ। (ব্রহ্মবৈবর্ত পুরাণ, ব্রহ্মখণ্ড ১০ অধ্যায়) অর্থাৎ, ক্ষত্রিয়ের পরিণীতা বৈশ্যা পত্নীর সন্তানের নাম কৈবর্ত বলে পরিগণিত হয়েছে। ব্রহ্মবৈবর্ত পুরাণের এই কৈবর্তগণই যাজ্ঞবল্ক্যাদি সংহিতায় মাহিষ্য নামে উল্লেখ করা আছে। মাতা-পিতা-বৃত্তি-সমতায় মাহিষ্য ও ব্রহ্মবৈবর্ত পুরাণের ক্ষত্রবৈশ্যাজাত কৈবর্ত একই জাতি।
(২) নিষাদো মার্গবং সূতে দাশং নৌকর্মজীবিনম্। কৈবর্তমিতি যং প্রাহুরার্যাবর্ত-নিবাসিনঃ।। (মনু, ১০ অধ্যায়) নিষাদজাতীয় পুরুষ অয়োগবীজাতীয়া স্ত্রীর সাথে মিলিত হয়ে যে সন্তান উৎপাদন করে তাদেরকে মার্গব বা দাশ বলে। আর্যাবর্তবাসিগণ এ জাতিকে কৈবর্ত নামেও অভিহিত করে থাকে। তারা নৌ-কর্মজীবি অর্থাৎ নৌকাকে অবলম্বন করে মাছ শিকার করে জীবন-জীবিকা নির্বাহ করে থাকে। তারা সমাজে জেলে কৈবর্ত নামে অভিহিত হন। যারা কৃষিকাজের সাথে যুক্ত তাদের হালিক বা হেলে কৈবর্ত বলা হয়।
প্রথমদিকে কৈবর্তদের একক সম্প্রদায় হিসেবে গণনা করা হলেও পরবর্তীতে দুইভাগ হয়ে যায়। বাংলাতে যাদেরকে জালিয়া এবং হালিয়া বলা হয়। জালিয়াদেরকে নির্ধারিত সম্প্রদায়ের অংশ মনে করা হলেও হালিয়াদের মনে করা হয়। আসামে তারা কেয়ত নানে পরিচিত। আসামে কেয়ত রা জাল কেয়ত নামে একক সম্প্রদায়ভুক্ত।
“মাছে-ভাতে বাঙালী” - এ চিরন্তন সত্যটি এখন আর নেই। নদীপথে পলিমাটি, অবৈধ দখল, পানি দূষণ, জনসংখ্যার আধিক্য ইত্যাদির ফলে নদীতে মাছের প্রাচুর্য্যতা আশঙ্কাজনকহারে কমে যাওয়ায় কৈবর্ত সমাজের জেলেরা অন্য পেশায় নেমে যেতে বাধ্য হয়েছে। তারা স্বর্ণকার, দর্জি ইত্যাদি পেশায় নিযুক্ত থেকে দিনযাপন করছেন। একান্তই বাধ্য হয়ে যারা পৈত্রৃক পেশা হিসেবে মাছ ধরায় নিয়োজিত আছেন, তারা কোন রকমে টিকে আছেন। জাল তৈরীতে সূতার দাম বৃদ্ধি, নৌকা তৈরীর মূল উপাদান কাঠসহ অন্যান্য সহায়ক উপকরণের দাম বৃদ্ধিও মাছ শিকারে প্রধান প্রতিবন্ধক হয়ে রয়েছে।
কৈবর্ত সমাজে স্বাক্ষরতার হার অন্যান্যদের তুলনায় খুবই কম। অধিকাংশ জেলেই অশিক্ষিত বিধায় মাছ শিকার করতে গিয়ে কারেন্ট জাল ব্যবহার করছে। ফলে ঝাটকা, পোনা মাছ শিকারসহ অপ্রয়োজনীয় অনেক জলজ প্রাণী ধ্বংস হচ্ছে।
ভলিবল
ভলিবল () অলিম্পিক গেমসের খেলা যা দুই দলেরই ছয় জন করে খেলোয়াড় থাকে। নেট দিয়ে বিভক্ত করা কোর্টের দুই প্রান্তে খেলোয়াড়েরা থাকে এবং তাদের উদ্দেশ্য থাকে প্রতিপক্ষ দলের সীমানার মধ্যে বলকে ভূমিতে স্পর্শ করার মাধ্যমে পয়েন্ট অর্জন করা।
ভলিবল ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয় যা একটি নেট দ্বারা দুটি ৯মি×৯মি অর্ধে বিভক্ত।নেটটি 
চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি(পুরুষদের জন্যে) ও ২.২৪মি(নারীদের জন্যে) উচ্চতায় অবস্থিত।যদিও শিশু- কিশোর ও বয়স্কদের জন্যে উচ্চতার প্রয়োজনমতো পরিবর্তন ঘটে।
আন্তর্জাতিক ভলিবল সংস্থা বা এফআইভিবি বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। এর সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।
আসানসোল সদর মহকুমা
আসানসোল মহকুমা পশ্চিমবঙ্গের বর্ধমান জেলার একটি মহকুমা। এই মহকুমা আসানসোল পৌরসংস্থা ও চারটি সমষ্টি উন্নয়ন ব্লক (বরাবনি, জামুরিয়া, রানিগঞ্জ ও সালানপুর) নিয়ে গঠিত। উক্ত চারটি ব্লকের অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।
আসানসোল পৌরসংস্থা ছাড়া আসানসোল মহকুমার বরাবনি, জামুরিয়া, রানিগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরশিয়া, কেন্দা, কুনুস্তারা, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।
বরাবনি ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপাড়া, নুনি, পানুরিয়া, দোমোহানি, জামগ্রাম, পানগাছিয়া ও পুঁচড়া। এই ব্লকের শহরাঞ্চল পানগাছিয়া (খ) ও ভানোয়ারা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগরা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
ইউনাইটেড স্টেটস আর্মি
ইউনাইটেড স্টেটস আর্মি () বা মার্কিন সেনাবাহিনী হচ্ছে মার্কিন সামরিক বাহিনীর স্থল শাখা। এটি হচ্ছে মার্কিন সশস্ত্র বাহিনীর সবচেয়ে পুরোনো এবং সর্ববৃহৎ শাখা। একই সাথে এটি যুক্তরাষ্ট্রে সাতটি ইউনিফর্মড বা উর্দি পরিহিত সার্ভিসের একটি। ১৪ জুন ১৭৭৫ সাল গঠিত হওয়া যুক্তরাষ্ট্রের স্বাধীনতাকামী কন্টিনেন্টাল আর্মির মাধ্যমেই এই বাহিনীর গোড়াপত্তন। মার্কিন স্বাধীনতা যুদ্ধের সময় এই কন্টিনেন্টাল আর্মি গঠন করা হয়। পরবর্তীতে ৩ জুন, ১৭৮৪ সালে কংগ্রেস অফ দ্য কনফেডারেশনের সিদ্ধান্ত অনুযায়ী আনুষ্ঠানিক ভাবে ইউনাইটেড স্টেটস আর্মি প্রতিষ্ঠিত হয়। স্বাধীনতা যুদ্ধ শেষে কন্টিনেন্টাল বাহিনীকে বিলুপ্ত করে নতুন সেনাবাহিনী তৈরির পদক্ষেপ হিসেবে এমনটি করা হয়। বর্তমান সেনাবাহিনী নিজেও নিজেকে কন্টিনেন্টাল বাহিনী থেকে উদ্ভূত একটি বাহিনী হিসেবে স্বীকার করে।
মার্কিন সেনাবাহিনীর মূল লক্ষ্য হচ্ছে প্রয়োজনীয় লোকবল ও সামর্থ্য সহযোগে জাতীয় নিরাপত্তা ও প্রতিরক্ষা কৌশলাদি প্রয়োগ করা। মার্কিন সেনাবাহিনী ইউনাইটেড স্টেটস ডিপার্টমেন্ট অফ দি আর্মির আওতাভুক্ত একটি সামরিক শাখা। একই সাথে এটি ইউনাইটেড স্টেটস ডিপার্টমেন্ট অফ ডিফেন্স বা মার্কিন প্রতিরক্ষা অধিদপ্তরের অধীন তিনটি সামরিক বিভাগের একটি। এই সেনাবাহিনীর নেতৃত্বে আছেন সেক্রেটারি অফ দি আর্মি (সেনা সচিব), এবং সেনাপ্রধান বা চিফ অফ স্টাফ অফ দি আর্মি হচ্ছেন এই বাহিনীর সর্বোচ্চ পদমর্যাদাধারী ব্যক্তি। ২০০৯ অর্থবছরের এক প্রতিবেদন অনুসারে এই বাহিনীতে তৎকালীন কর্মরত সদস্য সংখ্যা ৫,৪৯,০১৫ জন, আর্মি ন্যাশনাল গার্ডে কর্মরত সদস্য সংখ্যা ৩,৫৮,৩৯১ জন, এবং সংরক্ষিত সদস্য সংখ্যা ২,০৫,২৯৭ জন। সব মিলিয়ে এই বাহিনীর মোট সদস্য সংখ্যা দাঁড়ায় ১১,১২,৭০৩ জন।
১৭৭৫ সালের ১৪ জুন আমেরিকার স্বাধীনতাকামী কন্টিনেন্টাল কংগ্রেস স্বাধীনতা যুদ্ধে সহায়তা প্রদানের উদ্দেশ্যে কন্টিনেন্টাল আর্মি গঠন করে। এই বাহিনীর সর্বাধিনায়ক নিযুক্ত হন জর্জ ওয়ার্শিংটন। প্রাথমিকভাবে পূর্বতন ব্রিটিশ সেনাবাহনীতে কর্মরত সেনা কর্মকর্তাদের এই বাহিনীর অধিনায়ক হিসেবে নিযুক্ত করা হয়েছিলো। এর ফলে এই সেনাবাহিনীতে কিছু ব্রিটিশ ঐতিহ্যের চল শুরু হয়েছিলো। স্বাধীনতা যুদ্ধ চলার সাথে সাথে ফরাসিদের সাহায্য, এবং সামরিক চিন্তাধারা নতুন এই সেনাবাহিনীকে প্রভাবিত করতে শুরু করে। এছাড়া প্রুশীয় সাহায্য ও নির্দেশনাও এই বাহিনীতে প্রভাবান্বিত করে। উদাহরণস্বরূপ, প্রুশীয় সেনানায়ক ফ্রিডরিখ ভিলেম ফন স্টেউবেন এই সেনাবাহিনীর ওপর বেশ গুরুত্বপূর্ণ প্রভাব রেখেছিলেন।
যুদ্ধ পরিচালনায় জর্জ ওয়াশিংটন ফেবিয়ান কৌশল এবং হিট-অ্যান্ড-রান কৌশল গ্রহণ করেন। এভাবে তিনি ব্রিটিশ বাহিনী ও তাঁদের মদদপুষ্ট হেসিয়ানদের দূর্বলতম স্থানে আঘাত হানা শুরু করেন। ওয়াশিংটন ব্রিটিশদের সাথে ট্রেন্টন ও প্রিন্সটনের যুদ্ধে জয়লাভের পর দক্ষিণের দিকে অগ্রসর হওয়া শুরু করেন। ইয়র্কটাউনের যুদ্ধে ব্রিটিশদের পরাজিত করা ও ফরাসি, স্পেনীয়, ও ওলন্দাজদের মিলিত সহযোগিতায় কন্টিনেন্টাল আর্মি ব্রিটিশদের কোণঠাসা করা শুরু করে। অবশেষে ১৭৮৩ সালে প্যারিস চুক্তির মাধ্যমে মার্কিন যুক্তরাষ্ট্র স্বাধীন একটি রাষ্ট্র হিসেবে স্বীকৃতি লাভ করে।
বোয়িং সিএইচ-৪৭ চিনুক
বোয়িং সিএইচ-৪৭ চিনুক () হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহণ হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহণ, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহণের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।
মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহণ হেলিকপ্টারগুলোর মধ্যে অন্যতম।
২০০৮ গ্রীষ্মকালীন অলিম্পিকে জুডো – পুরুষদের ৭৩ কেজি
২০০৮ গ্রীষ্মকালীন অলিম্পিকে জুডোতে পুরুষদের ৭৩কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ তৃতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৭৩কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
যে সকল জুডোকা পূর্ববর্তী রাউন্ডে চার সেমিফাইনালিস্টের কারো না কারো কাছে পরাজিত হয়েছে তারাই রেপোশে রাউন্ডে যায়। এই লড়াই গুলির মধ্য দিয়ে দুটি ব্রোঞ্জ মেডেলের বিজয়ী নির্ধারিত হয়।
আমর মেরিজা
আমর মেরিজা (জন্ম ১৭ই মার্চ ১৯৭৬) একজন আলজেরীয় জুডোকা।
ইন্সব্রুক
ইন্স‌ব্রুক (অস্ট্রিয়ার ভাষায়: Innsbruck) অস্ট্রিয়ার টিরোল প্রদেশের রাজধানী এবং বৃহত্তম শহর।
এইটি ওয়েপটেলের (সিল নদী) সংযোগ স্থল ইন ভ্যালিতে অবস্থিত, যা ইন্স‌ব্রুকের ৩০ কিলোমিটার (১৯ মাইল) দক্ষিণে ব্রেনার পাসের সাথে সংযোগ করে।
ভারতের স্বাধীনতা সংগ্রামের উল্লেখযোগ্য ব্যক্তিত্ব নেতাজী সুভাষ চন্দ্র বসুর স্ত্রীর বাড়ি এই শহরে। তাদের বিয়ে হয়েছিল ইন্সব্রুকের অদূরে সাল্‌জবুর্গ শহরে।
ইন্সব্রুক শহরে নব্য প্রস্তর যুগের (প্রস্তর যুগের শেষ সময়, আনুমানিক ৯৫০০ খ্রিস্টপূর্বাব্দে শুরু হয়েছিল) মানব বসতির প্রমাণ পাওয়া গেছে। তিনটি আবিষ্কার প্রমাণ করেছে যে গত ৩০০০ বছর ধরে এই শহরে মানুষ একটানা বাস করে চলেছে: বিভিন্ন স্থানের প্রাক-রোমান নাম, ভিল্টেন, আমরাস, হোটিং ও মুলাউ-এর সমাধিস্থল (যেখানে লাশ আগুনে পোড়ানো হত) এবং আডলফ-পিখলার-প্লাৎস এ পাওয়া লাটেনে (Latène) সংস্কৃতির (লৌহ যুগের ইউরোপীয় সংস্কৃতি) ব্যবহৃত জিনিসপত্র।
চতুর্থ শতকে রোমানরা অর্থনৈতিকভাবে খুব গুরুত্বপূর্ণ "ফেরোনা-ব্রেনার-আউগ্সবুর্গ" সড়ক রক্ষা করার জন্য ইনিপন্স-এ (ইন্সব্রুকের লাতিন নাম) ফেলডিডেনা নামে একটি সামরিক ঘাঁটি তৈরি করেছিল। বর্তমানে সামরিক ঘাঁটির সেই স্থানটির নাম ভিল্টেন, ইন্সব্রুক শহরের একটি ডিস্ট্রিক্ট। রোমান সম্রাজ্যের পতনের পর এই অঞ্চলে আধিপত্য বিস্তার করেন বাভারিয়ান ফ্রাংকীয় রাজা শার্লামাইন, আনুমানিক ৭৮৮ খ্রিস্টাব্দ থেকে। এই অঞ্চল তখন বাভারিয়া ডুখি-র অন্তর্ভুক্ত ছিল। পরবর্তী কয়েক শত বছর ধরে এই সম্রাজ্য অব্যাহত থাকে এবং একসময় আন্ডেখ্স এর কাউন্ট পরিবারের অধীনে আসে। এরাই ১১৮০ খ্রিস্টাব্দে ইন্সব্রুক নামে একটি শহর প্রতিষ্ঠা করেন। মূলত ইন নদীর দুই ধারে বাজার প্রতিষ্ঠার মাধ্যমে এর সূত্রপাত হয়।
ইন্সব্রুক নামের প্রথম উল্লেখ পাওয়া যায় লাতিন লেখায়, ইনিপন্স (Oeni Pons) হিসেবে, ইন নদীকে লাতিন ভাষায় বলা হতো Oenus, আর Pons শব্দের অর্থ সেতু। সেভাবেই জার্মান ভাষায় শহরটির নাম হয় ইন্সব্রুক, যেখানে ব্রুক শব্দের অর্থ সেতু। এটি ইন নদীর দুই পাশকে সংযোগকারী একটি গুরুত্বপূর্ণ অঞ্চল ছিল। শহরের সিলমোহর এবং কোট অফ আর্মস এ আকাশ থেকে দেখা এই সেতুর ছবি আছে, ১২৬৭ সাল থেকেই এই প্রতীক ব্যবহৃত হয়ে আসছে। সে সময় থেকেই ব্রেনার পাস দিয়ে যাতায়াতের জন্য এটি একটি গুরুত্বপূর্ণ যাতায়াত ও যোগাযোগক্ষেত্র ছিল। আল্পসের মধ্য দিয়ে উত্তর এবং দক্ষিণকে যুক্ত করার জন্য এর চেয়ে সুবিধাজনক স্থান আর ছিল না। এই স্থানকে ট্রানজিট হিসেবে ব্যভহার করার জন্য সবাই যে রাজস্ব দিত তা দিয়েই শহরটি উন্নতি করেছিল অনেক।
ইন্সব্রুক টিরোল প্রদেশের রাজধানী হয় ১৪২৯ সালে। আর পঞ্চদশ শতকে এটি ইউরোপীয় সংস্কৃতি ও রাজনীতির একটি গুরুত্বপূর্ণ কেন্দ্রে পরিণত হয়, কারণ সম্রাট মাক্সিমিলিয়ান ১ ১৪৯০-এর দশকে এখানে থাকা শুরু করেন। সম্রাটের উপস্থিতিতে শহরটিরও অনেক উপকার হয়েছিল যার একটি উৎকৃষ্ট প্রমাণ ইন্সব্রুকের "হোফকির্খে" বা প্রধান গির্জা। এই গির্জায় মাক্সিমিলিয়ান ১ এর একটি সমাধিসৌধ নির্মাণের পরিকল্পনা করেছিল তার অনুসারীরা। কিন্তু নির্মাণ কাজ সম্পূর্ণ হয়নি, অর্ধসমাপ্ত অবস্থাতেই সমাধিসৌধটি রয়ে যায়। হাবসবুর্গ পরিবারের রাজাদের পূর্বপুরুষ এবং আদিপুরুষদের বাস্তব এবং পৌরাণিক অনেক মূর্তি এই গির্জার শোভা বর্ধন করেছে, এটি ইন্সব্রুকের অন্যতম পর্যটন আকর্ষণ।
১৫৬৪ সালে অস্ট্রিয়ার আর্কডিউক ফের্ডিনান্ড ২ টিরোলের কর্তৃত্ব লাভ করেন।
ইউনাইটেড স্টেটস নেভি
ইউনাইটেড স্টেটস নেভি () বা মার্কিন যুক্তরাষ্ট্রের নৌবাহিনী হচ্ছে মার্কিন যুক্তরাষ্ট্রের সশস্ত্র বাহিনীর একটি শাখা, যা নৌযুদ্ধের জন্য বিশেষভাবে গঠন করা হয়েছে। এটি যুক্তরাষ্ট্রের সাতটি ইউনিফর্মড সার্ভিসের একটি। ২০১০ আগস্ট পর্যন্ত প্রাপ্ত পরিসংখ্যান অণুযায়ী এই বাহিনীর মোট কর্মরত সদস্য সংখ্যা ৩,৩০,৭২৯ জন। এছাড়াও এই বাহিনীর আরও ১,০২,৯২৩ জন সংরক্ষিত সদস্য রয়েছে। বর্তমানে এই বাহিনী সর্বমোট ২৮৯টি জাহাজ এবং ৩,৭০০টিরও বেশি যুদ্ধবিমান ও হেলিকপ্টার পরিচালনা করছে। মার্কিন নৌবাহিনী বিশ্বের সর্ববৃহৎ নৌবাহিনী। টন এককে এর যুদ্ধ্বজাহাজগুলোর সর্বমোট ধারণক্ষমতা, পরবর্তী ১৩টি দেশের নৌবাহিনীর সর্বমোট ধারণক্ষমতার চেয়েও বেশি। বিশ্বের সর্ববৃহৎ বিমানবাহী নৌবহর এই বাহিনী পরিচালনা করে। বর্তমানে এই বহরে মোট ১১টি বিমানবাহী রণতরী রয়েছে। এছাড়াও আরও একটি রণতরী নির্মীয়মাণ।
মার্কিন যুক্তরাষ্ট্রের স্বাধীনতা যুদ্ধের সময় গঠিত কন্টিনেন্টাল নেভি থেকে এই বাহিনীর উৎপত্তি। ১৭৭৫ সালের ১৩ অক্টোবর এই বাহিনী গঠন করা হয়। প্রথমে সেনাবাহিনীর সাথে একত্রিতভাবে শুরু হলেও স্বাধীনতা যুদ্ধ চলাকালীন সময়েই এটি সম্পূর্ণ পৃথক একটি বাহিনী হিসেবে আত্মপ্রকাশ করে। মার্কিন যুক্তরাষ্ট্রের সংবিধান অণুসারে মার্কিন যুক্তরাষ্ট্রের কংগ্রেস এই বাহিনী নিয়ন্ত্রণ করে।
একুশ শতকে এসে মার্কিন নৌবাহিনী, মার্কিন পররাষ্ট্র এবং প্রতিরক্ষা নীতির প্রয়োগ ও প্রভাব সম্প্রসারণে অন্যতম ভূমিকা পালন করে চলেছে। বিশ্বের বিভিন্ন স্থানে এই বাহিনী বড় ধরনের সৈন্য ও রসদ নিয়ে অবস্থান করছে, যার মধ্যে আছে পূর্ব এশিয়া, ভূমধ্যসাগর ও মধ্যপ্রাচ্যের বিভিন্ন এলাকা। এটি মূলত একটি সামুদ্রিক নৌবাহিনী, যা শান্তিপূর্ণ সময়ে বিশ্বের উপকূলীয় অঞ্চলগুলোতে প্রদক্ষিণ করে। এছাড়াও কোনো আঞ্চলিক দূর্যোগ বা সঙ্কটাপন্ন অবস্থা মোকাবেলায়ও এই নৌবাহিনী সহায়তা প্রদান করে থাকে।
প্রশাসনিকভাবে ডিপার্টমেন্ট অফ দ্য নেভি বা মার্কিন নৌঅধিদপ্তর এই বাহিনী পরিচালনা করে। সেক্রেটারি অফ দ্য নেভি হচ্ছেন এই অধিদপ্তরের প্রধান। ডিপার্টমেন্ট অফ দ্য নেভি নিজেও ডিপার্টমেন্ট অফ ডিফেন্স বা প্রতিরক্ষা অধিদপ্তরের একটি শাখা। এটির প্রধান হচ্ছে সেক্রেটারি অফ ডিফেন্স বা প্রতিরক্ষা সচিব। ঐতিহ্যগতভাবে এই বাহিনীতে নিযুক্ত কর্মকর্তাদের সর্বোচ্চ পদবী হচ্ছে চিফ অফ নেভাল অপারেশন্স বা নৌপ্রধান। অ্যাডমিরাল গ্যারি রুগহেড হচ্ছেন বর্তমান নৌপ্রধান। এই বাহিনী থেকে বর্তমানে সর্বোচ্চ পদবীযুক্ত কর্মকর্তা হচ্ছেন অ্যাডমিরাল মাইকেল মুলেন। যদিও বর্তমানে তিনি মার্কিন নৌবাহিনীতে নন, বরং মার্কিন যুক্তরাষ্ট্রের সর্বোচ্চ সামরিক পদ, চেয়ারম্যান অফ দ্য জয়েন্ট চিফস অফ স্টাফ হিসেবে কর্মরত।
পশ্চিমবঙ্গ পুলিশ
পশ্চিমবঙ্গ পুলিশ ভারতীয় রাজ্য পশ্চিমবঙ্গের প্রধান আইনশৃঙ্খলা রক্ষাকারী সংস্থা। ১৮৬১ সালের পুলিশ আইন অনুযায়ী এই সংস্থাটি গঠিত হয়। এই সংস্থার দায়িত্বে থাকেন পুলিশের মহানির্দেশক। তিনি পশ্চিমবঙ্গ সরকারের স্বরাষ্ট্র (পুলিশ) বিভাগের নিকট দায়বদ্ধ থাকেন।
পশ্চিমবঙ্গ পুলিশ রাজ্যের দুটি সাধারণ পুলিশ জেলার একটি। পশ্চিমবঙ্গ পুলিশের এক্তিয়ারে রয়েছে কলকাতা বাদে পশ্চিমবঙ্গের অবশিষ্ট ১৮টি জেলা। রাজ্যের অপর সাধারণ পুলিশ জেলা কলকাতা পুলিশের এক্তিয়ারে রয়েছে কলকাতা মহানগরীয় অঞ্চল। ব্রিটিশ আমল থেকেই কলকাতা পুলিশ রাজ্য পুলিশের নিয়ন্ত্রণমুক্ত।
রায়গড় জেলা
রায়গড় জেলা (মারাঠী:रायगड जिल्हा) পশ্চিম ভারতের মহারাষ্ট্র রাজ্যের কোঙ্কণ বিভাগের একটি জেলা। জেলা সদর আলিবাগ।
২০১১ সালের আদমশুমারি অনুসারে রায়গড় জেলার জনসংখ্যা হচ্ছে ২,৬৩৪,২০০ জন, যা কুয়েতের বা মার্কিন যুক্তরাষ্ট্রের নেভাডা প্রদেশের সমান। এটি জেলাটিকে ভারতের ৬৪০টি জেলার ভেতরে ১৫৩তম অবস্থান দিয়েছে। এই জেলার জনসংখ্যার ঘনত্ব ।
গুহ্যকালী
গুহ্যকালী বা আকালী হিন্দু দেবী কালীর একটি বিশেষ রূপ। "দেবীভাগবত পুরাণ" মতে, তিনি দেবী শতাক্ষীর শরীর থেকে উৎপন্না অন্যতমা মহাশক্তি। কোনো কোনো সাধক এই রূপে কালীর আরাধনা করে থাকেন, তবে গৃহস্থের নিকট এই রূপ "অপ্রকাশ্য"। গুহ্যকালী কালীর এক অতি ভয়ংকরী রূপ। এই রূপ কালীর প্রচলিত রূপের চেয়ে অনেকটাই পৃথক। গুহ্যকালী দ্বিভূজা, সর্পভূষিতা ও খড়্গহস্তা। তাঁকে সূর্যকালী নামেও অভিহিত করা হয়। পশ্চিমবঙ্গের বীরভূম জেলার রামপুরহাট মহকুমার অন্তঃপাতী আকালীপুর গ্রামে দেবী আকালীর একটি বিখ্যাত মন্দির বিদ্যমান। এই মন্দিরটি নির্মাণ করেন মহারাজা নন্দকুমার।
দেবী গুহ্যকালীর ধ্যানমন্ত্রে তাঁর যে মূর্তিটি বর্ণিত হয়েছে তা নিম্নরূপ: গুহ্যকালীর গাত্রবর্ণ গাঢ় মেঘের ন্যায়; তিনি লোলজিহ্বা ও দ্বিভূজা; গলায় পঞ্চাশটি নরমুণ্ডের মালা; কটিতে ক্ষুদ্র কৃষ্ণবস্ত্র; স্কন্ধে নাগযজ্ঞোপবীত; মস্তকে জটা ও অর্ধচন্দ্র; কর্ণে শবদেহরূপী অলংকার; হাস্যযুক্তা, চতুর্দিকে নাগফণা দ্বারা বেষ্টিতা ও নাগাসনে উপবিষ্টা; বামকঙ্কণে তক্ষক সর্পরাজ ও দক্ষিণকঙ্কণে অনন্ত নাগরাজ; বামে বৎসরূপী শিব; তিনি নবরত্নভূষিতা; নারদাদিঋষিগণ শিবমোহিনী গুহ্যকালীর সেবা করেন; তিনি অট্টহাস্যকারিণী, মহাভীমা ও সাধকের অভিষ্ট ফলপ্রদায়িনী। গুহ্যকালী নিয়মিত শবমাংস ভক্ষণে অভ্যস্তা।
বীরভূম জেলার আকালীপুর গ্রামে ব্রাহ্মণী নদীর তীরে শ্মশানের পাশে মহারাজা নন্দকুমার একটি গুহ্যকালী মন্দির নির্মাণ করেন। তবে এই বিচিত্র কালীমূর্তিটি তাঁর দ্বারা নির্মিত হয়নি। জনশ্রুতি, পৌরাণিক মগধরাজ জরাসন্ধ এই মূর্তিটি নির্মাণ করেছিলেন। কালক্রমে বিভিন্ন রাজার হাতে পূজিত হওয়ার পর কাশীরাজ চৈত সিংহের রাজ্যের এক কৃষক তাঁর জমিতে মূর্তিটি খুঁজে পান। সংবাদ পেয়ে চৈত সিংহ মন্দির প্রতিষ্ঠা করে দেবী গুহ্যকালিকার প্রতিষ্ঠা করতে চান। এদিকে ওয়ারেন হেস্টিংসও এই মূর্তির সন্ধান পেয়ে এটিকে লন্ডনের জাদুঘরে প্রেরণে উদ্যোগী হন। মূর্তিটি হেস্টিংসের হাত থেকে রক্ষা করতে, চৈত সিংহ সেটিকে গঙ্গাবক্ষে লুকিয়ে রাখেন। মহারাজা নন্দকুমার স্বপ্নাদেশ পেয়ে সেটিকে কাশী থেকে নিজ জন্মস্থান বীরভূমের ভদ্রপুর গ্রামে নিয়ে আসেন। নন্দকুমার নিজে ছিলেন পরম শাক্ত ও দেবী মহাকালীর ভক্ত। ১৭৭৫ সালের গোড়ায় তিনি মুর্শিদাবাদ-বীরভূমের সীমান্তবর্তী আকালীপুর গ্রামে দেবী গুহ্যকালীর মন্দির নির্মাণ শুরু করেন। কিন্তু ওই বছর জুন মাসে তিনি ইংরেজের হাতে বন্দী হলে, মন্দির নির্মাণে ছেদ পড়ে। ফাঁসির পূর্বে তিনি পুত্র গুরুদাসকে তান্ত্রিক মতে দেবী গুহ্যকালীর প্রতিষ্ঠা সম্পূর্ণ করার নির্দেশ দিয়ে যান। লোকশ্রুতি, ওই বছর ১৫ জুলাই মন্দিরের দ্বারোদ্ঘাটন হয়েছিল।
মন্দিরের দক্ষিণে "পঞ্চমুণ্ডী" নামে পরিচিত একটি সিদ্ধাসন রয়েছে। আকালীপুরের দেবী গুহ্যকালীকে ভক্তেরা অতিশয় "জাগ্রত" দেবী মনে করেন। দূর-দূরান্তর থেকে পুণ্যার্থীরা এই মন্দিরে "মানসিক" করে পূজা দেন।
মহারাষ্ট্রের জেলাসমূহের তালিকা
ভারতের মহারাষ্ট্র হচ্ছে একটি প্রদেশ। বর্তমানে মহারাষ্ট্রের ৩৬টি জেলা ৬টি বিভাগে বিন্যস্ত।
মহারাষ্ট্র ৩৬ জেলায় বিভক্ত যা ছটি বিভাগের অন্তর্গত
ভৌগলিক, ঐতিহ্যগত ও রাজনৈতিক বিচারধারা অনুযায়ী মহারাষ্ট্র পাঁচটি অঞ্চলে বিভক্ত:
নিচের ছকটি গুরুত্বপূর্ণ ভৌগোলিক এবং অন্যান্য তথ্য পরিবেশন করছে। ২০০১ সালের ভারতের আদমশুমারি অনুসারে জনসংখ্যার তথ্য নেওয়া হয়েছে।
২০০৮ গ্রীষ্মকালীন অলিম্পিকে জুডো – পুরুষদের ৮১ কেজি
২০০৮ গ্রীষ্মকালীন অলিম্পিকে জুডোতে পুরুষদের ৮১কেজি বিভাগের প্রতিযোগিতা অনুষ্ঠিত হয় ১২ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ মধ্যমবর্তীয় ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৮১কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
বাকল
উদ্ভিদের কান্ড বা মূলের বাহিরের অংশ কে বাকল বা গাছের ছাল বলা হয়। বৃক্ষ, লতা-গুল্ম, ঝোপঝাড় এর সব ধরনের গাছের-ই বাকল থাকে। একটি উদ্ভিদের ভাসকুলার ক্যামবিয়াম (vascular cambium) এর বাহিরের সম্পূর্ণ টিস্যু কে বাকল হিসেবে ধরা হয় এবং এটি একটি অপ্রয়োগিক পরিভাষা। উদ্ভিতের অত্যন্ত প্রয়োজনিয় এই বাকল, উদ্ভিদের দেহ বা কাঠকে আচ্ছাদিত করে থাকে। এটি অভ্যন্তরীণ বাকল ও বহির্ভাগ এই দুই অংশে বিভক্ত। কাণ্ডের পুরনো টিস্য বা কলা নিয়ে আভ্যন্তরীন বাকল গঠিত। বাকলের অধিকাংশই এই আভ্যন্তরীন বাকল এর মধ্যে থাকে। উদ্ভিতের কাণ্ডের মৃত টিস্যু বা কলা আভন্তরীন টিস্যুর সাথে মিশে থাকে আর এই অংশ টুকু কেই বাকল এর বহির্ভাগ বলে।
ফ্লোয়েম
ফ্লোয়েম () টিস্যুর মাধ্যমে উদ্ভিদের পাতায় তৈরি খাদ্য উদ্ভিদ দেহের বিভিন্ন অংশে পরিবাহিত হয়। ফ্লোয়েম একটি সজিব টিস্যু। ভাস্কুলার বান্ডেল গঠনে ফ্লোয়েম জাইলেমের পরিপূরক হিসেবে কাজ করে। এই টিস্যু গঠিত নিম্নোক্ত তন্তু দ্বারা :
কাণ্ড
কাণ্ড () উদ্ভিদের প্রধান দুইটি গঠনমূলক অংশের একটি। কাণ্ড বিভিন্ন পর্ব ও পর্বমধ্য দ্বারা বিভক্ত। কাণ্ডের পর্ব মুকুল কে ধারন করে থাকে। এই মুকুল থেকেই এক বা একাধিক পাতা, ফুল বা আরেকটি কাণ্ড বিকশিত হয়। দুটি পর্বের মধ্যবর্তী অংশকে পর্বমধ্য বলে। পর্বমধ্য কাণ্ডকে সোজা রাখতে ও লম্বা হতে সহায়তা করে। কাণ্ডের বেশির ভাগ অংশই মাটির উপরে দেখা যায় কিন্তু কিছু কিছু গাছের কাণ্ড মাটির নিচে থাকে। কাণ্ড থেকে মুকুল ও চারা জন্মে এবং ভূ-পৃষ্ঠের বাহিরে বর্ধিত হয়। কান্ডের ভিতরে টিস্যু বা কলার পরিবহন প্রকৃয়ার মাধ্যমে গুরুত্বপূর্ণ উপাদান উপরে ও নিচে স্থানান্তর করতে পারে।
কাণ্ডের প্রধান চারটি কাজ।
নানা রকম উদ্ভিদের কাণ্ড
নিউ ক্যালিডোনিয়া
নিউ ক্যালিডোনিয়া (ফরাসি: সরকারিভাবে: "Nouvelle-Calédonie"; কথ্যভাবে: "(la) Calédonie"; জনপ্রিয় ডাকনাম: "(le) Caillou") হচ্ছে ওশেনিয়া অঞ্চলে অবস্থিত ফ্রান্স নিয়ন্ত্রিত একটি রাষ্ট্র। প্রশান্ত মহাসাগরের দক্ষিণ-পশ্চিম অংশের মেলানিশিয়া অংশরের উপঅঞ্চলে এর অবস্থান। এটি বেশ কিছু ছোট ছোট দ্বীপের সমন্বয়ে গঠিত। এটির মূল দ্বীপগুলো মধ্যে আছে "গ্র্যান্দে তেরা" ও লয়ালটি দ্বীপপুঞ্জ। সব মিলিয়ে এর আয়তন তাইওয়ানের অর্ধেক। এর আয়তন ১৮,৫৭৫.৫ বর্গ কিলোমিটার (৭,১৭২ বর্গমাইল)। ২০০৯ সালের জানুয়ারি মাসের আনুমানিক পরিসংখ্যান অনুযায়ী এর জনসংখ্যা প্রায় ১,৪৯,০০০। ন্যুমিয়া হচ্ছে দেশটির রাজধানী ও সবচেয়ে বড় শহর হচ্ছে। দেশটির আঞ্চলিক মুদ্রার নাম সিএফপি ফ্র্যাংক।
প্রশান্ত মহাসাগর তীরবর্তী অঞ্চলসমুহে সর্বপ্রথম মানুষের পদার্পণ হয় প্রায় ৩০০০ বছর পূর্বে। অস্ট্রোনেশীয়রা তার আরও অনেক পরে এই অঞ্চলে উপনিবেশ গড়ে। বিভিন্ন দেশের বিভিন্ন রকম মানুষ মেলানেসিয়া দ্বীপপুঞ্জে এসে স্থায়ী ভাবে বসবাস শুরু করে এবং তারা লাপিতা নামে পরিচিত ছিল। লাপিতারা এরপর খৃস্টপূর্ব ১৫০০ অব্দে দুইটি দ্বীপপুঞ্জ আবিষ্কার করে যে দ্বীপপুঞ্জ গুলো এখন নিউ ক্যালিডোনিয়া ও লওয়ালটি আইল্যান্ডস নামে পরিচিত। লাপিতা'রা সুদক্ষ ও প্রশিক্ষিত নাবিক ও কৃষক হিসেবে পরিচিত ছিল। প্রশান্ত মহাসাগরীয় অঞ্চলের বৃহৎ অংশ জুড়ে তাদের প্রভাব ও কর্তৃত্ব ছিল।
একাদশ শতাব্দি থেকে এই দ্বীপপুঞ্জে পলিনেশিয়ানদের আগমন ঘটে এবং তারা দ্বীপের অধিবাসীদের সাথে মিশে যায় ও স্থায়ী ভাবে বসবাস শুরু করে।
১৯ শতকে এই অঞ্চলে ইউরোপীয়দের আগমন ঘটে। ব্রিটিশ অভিযাত্রী জেমস কুক ১৭৭৪ সালে দ্বীপাঞ্চলের বৃহৎ ভূমি আবিষ্কার করেন এবং নিউ ক্যালিডোনিয়া নামকরণ করা হয়। এই নাম রাখা হয়েছিল স্কটল্যান্ড এর ল্যাটিন নাম "ক্যালিডোনিয়া" থেকে।
অপরাজিতা
অপরাজিতা (বৈজ্ঞানিক নাম: "Clitoria ternatea") (সংস্কৃত: श्वेतां, विष्णूक्रांता, शंखपुष्पी)হচ্ছে ফ্যাবাসিয়াই (Fabaceae) প্রজাতির একটি ফুল। গাঢ় নীল রঙের ফুল, কিন্তু নীচের দিকটা (এবং ভেতরটা) সাদা, কখনো বা একটু হলদে আভা যুক্ত হয়।
Some common names are: